*Par iepirkumu procedūras “Ģeogrāfiski atdalīta datu centra (Stretched cluster) risinājuma iegāde, ieviešana un uzturēšana” (ID Nr. RS 2024/50) nolikuma prasībām*

Rīgas pašvaldības sabiedrības ar ierobežotu atbildību „Rīgas satiksme” (turpmāk – Pasūtītājs) Iepirkuma komisija no iespējamā pretendenta ir saņēmusi vēstuli ar lūgumu sniegt atbildes uz jautājumu par iepirkuma procedūras “Ģeogrāfiski atdalīta datu centra (Stretched cluster) risinājuma iegāde, ieviešana un uzturēšana” (ID Nr. RS 2024/50) (turpmāk – iepirkuma procedūra) nolikuma prasībām.

**Jautājums:**

Iepirkuma procedūras publicētajā tehniskā piedāvājumā (Nolikuma 3.pielikums) pozīcijā: “Datu glabātuves sistēma Nr.1 (1 gab.)” ir definētas šādas prasības:







Skaidrojam, ka prasībās minētais S3 protokols darbojas tikai uz NAS tipa disku masīviem un ir paredzēts faila tipa objektu pārsūtīšanai. Pasūtītājs tehniskajā specifikācijā norādīja, ka Datu Glabātuve strādās ar MS Hyper-V, tas ir, kā bloku Datu Glabātuve (block storage). Bloku datu glabātuvē (block storage) S3 neizmanto.

Norādām, ka ja <https://www.google.com/> ievada pasūtītāja 1.12 punktā definētās prasības ar protokoliem (FC, NVMe/FC, CIFS/SMB,NVMe/TCP, iSCSI, NFS, S3), tiek parādīts tikai viens ražotājs NetApp. Skaidrojam, ka S3 protokola prasība datu glabātuvē kas var darboties kā Block Storage un kā NAS izpildās tikai vienam ražotājam - NetApp.

Lūdzam Pasūtītāju veikt grozījumus tehniskajā specifikācija un noņemt prasību par S3 protokolu. Šī prasība ierobežo konkurenci, jo to var nodrošināt tikai viens ražotājs NetApp, tādējādi liedzot iesniegt piedāvājumu piegādātājiem ar citu ražotāju iekārtām.

Ja pasūtītāja ieskatos S3 protokols ir nepieciešams, lai datu glabātuve nodrošinātu pasūtītājam vēlamās funkcijas, tādā gadījumā lūdzam izdalīt atsevišķi iepirkuma priekšmeta daļas, kur viena iepirkuma daļa ir Datu glabātuves un otra iepirkuma daļa ir Serveri un komutatori, sadalot iepirkuma procedūru daļās Pasūtītājs neierobežos konkurenci un saņems vairāku ražotāju piedāvājumus, kas ļaus efektīvāk izmantot finanšu resursus.

**Atbilde:**

Informējam, ka saskaņā ar Iepirkumu komisijas lēmumu, tiks veikti grozījumi iepirkuma procedūras nolikumā. Lūdzam skatīt grozījumus Pasūtītāja mājaslapā un Elektronisko iepirkumu sistēmā.

Iepirkumu komisijas priekšsēdētāja K. Meiberga